|  |  |
| --- | --- |
| Merivälja Kooli vanematekogu koosolek nr  | 4 |
| Aeg: | 13.09.2018, kell 18.00-21.00 |
| Koht: | Merivälja Kool, muusika klass |
| Osalesid: | 17 | 1. Janne Vaga 1B2. Silver Paas 1C3. Katre Laagriküll 2A4. Kati Jürisson 2B5. Kristiina Meentalo 2B, 4B6. Anneli Soosaar 3A7. Shvea Järvet 3B8. Lembe Levo 3D9. Maria Kütt 3D10. Kadri Rannala 4C, 6A11. Kristiina Talfeldt 4D12. Kristi Sipra 4C13. Kelly Uukivi 4D14. Merje Kiissel 6B15. Vivika Kurnitski 8A16. Ulrika Rikberg 8B17. Lilian Erm 8B |
| Puudusid: | 9 | 1. Lauri Sild 1B2. Rait Tasso 3C3. Marge Aedna 4A4. Mari-Liis Utno 4B5. Tiina Randma-Liiv 4B6. Tõnis Pohla 5B7. Roul Tutt 6C8. Diana Lemsalu 7B9. Kristiina Püttsepp 9 |
| Külalised | 2 | Merivälja Kooli direktor Greta Ammer, huvijuht Elle Kimask |
| Koosolekut juhatas: | Lembe Levo |
| Koosolekut protokollis: | Lilian Erm |

1A ja 5A ei ole veel vanematekogus esindajat valitud.

## I. PÄEVAKORD

18.00 Tutvustusring: direktor, liikmed, esimees. Vanematekogu esimees tutvustab töökorraldust ja räägib mõtetest vanematekogus.

18.10 Kevadel kokku lepitud ootuste tutvustamine direktorile (kevadel jäid mitmed asjad lahtiseks ja vaematekogu ootas ära uue direktori, et temaga tegevus kooskõlastada).

18.20 Arutelu: kooli (direktori ja õpetajate) ootused lastevanematele, lastevanemate ootused kooliga suhtluseks ja abistamiseks. Lepitakse kokku põhimõtted.

18.30 Huvijuht Elle Kimask tutvustab huvitegevuse laada üldkontseptsiooni: osalejate nimekiri, paigutus saalis, ajakava esinejatest ja tegevustest, kommunikatsioonikanalid ja visuaal. Olemas on kokkulepe kodukohvik *Smiley Chilliga* toitlustuse osas. Kuidas saab vanematekogu toetada kommunikatsiooni osas ja korralduse osas. Kas näiteks läbi facebook’i või läbi klassi listide, kas nt A3 ja A4 plakatid kooli üles panna või tehniline abi laudade tõstmisel. Või oleks ka siulist abi vaja? Kas vanematekogu organiseeriba 3 isa toole ja laudu tõstma kl 15. Kas printida osalejate lauarääkijad ehk reklaamalused A4?

19.00 Jooksvad küsimused, prioritiseerituna järgmiselt:

1. Kogu kooli puudutavad küsimused + ettepanekud kaalumiseks;
2. Klassi või väiksemat gruppi puudutavad küsimused;
3. Individuaalsed küsimused.

## II. TUTVUSTUSRING

Merivälja Kooli direktor Greta Ammer tutvustas ennast lühidalt:

Suure pere ema; põhiväärtused elus: lapsed, noored, inimväärikuse säilitamine, enese arendamine; seni on kõik töökohad/ametid nagu ka praegune haridusvaldkonnas; praegune ametikoht pakub lisaks seni omandatud teadmiste/oskuste kasutamisele ka arenemis/õppimisvõimalust; on valmis lahkelt oma otsuseid selgitama, põhjendama, suhtlema nii vanematekoguga kui vanematega otse. Oluline on ka õpetajate jaoks töörahu ja stabiilsuse saavutamine; Merivälja Kooli maine on väga oluline.

**Otsustati: Klassi või kooli puudutavad üldised teemad koondatakse kokku läbi vanematekogu. Kui vanematel on probleem, siis julgelt teada anda oma klassi vanematekogu liikmele ning tema edastab läbi vanematekogu juhi direktorile. Siis on võimalik aru saada, kas sama probleem on ka teistel lastel klassis või ka teistel klassidel ja saab paremini ning kiiremini reageerida. Vajadusel võib ka otse direktori poole pöörduda, kui on isiklik probleem.**

### Lembe Levo andis ülevaate vanematekogu moodustamise põhimõtetest, eesmärkidest:

* Lähtume ühisest, avatud infoväljast, mis toetub faktilisele infole;
* Austame kõiki suhtlemise osapooli (lapsed, õpetajad, kooli juhtkond, lapsevanemad jne);
* Info puudusel tuleb info saamiseks pöörduda algallika poole (tuleb vältida hinnangute, omaduste ja tegude omistamist teistele inimestele faktide ja info puudumisel);
* Vanematekogu toetab direktorit tema otsustes (ka olukordades, kus seisukohad ei ühti täielikult, sest vastutust kooli toimimise eest kannab direktor. Direktor põhjendab oma otsused. Vanematekogu teeb direktoriga koostööd ning üheskoos arutatakse vajalikud teemad läbi ning püütakse jõuda kompromissideni, mis toetab kooli arengut ja õpilaste haridust, turvalisust ja arengut.
* Vanematekogu esimees püüab prioritiseerida küsimused aktuaalsuse järjekorras: operatiivset lahendust vajavad teemad, kiired teemad ja teemad, millega saab tegelda siis kui jõuab;
* Vanematekogu alustas tööd eelmisel sügisel, mil said valitud esimesed liikmed. Ideaaljuhul võiks vanematekogu liikmete hulgast leida ka hoolekogusse kandideerivad liikmed, sest nii on suuremal hulgal inimestel võimalik tajuda/hankida taustateadmised hoolekogus lapsi ja lapsevanemaid esindava inimese kohta. Järjepidevuse ja kompetentsi huvides on oluline, et inimene oleks süvenenud kooli teemadesse ja see võtab aega vähemalt pool aastat. Hoolekogu liikme vastutus on väga suur ja hoolekogus on vaid kaks lapsevanemat;
* Vanematekogu roll on toetada hoolekogu ja teha koostööd hoolekogu esindajatega.
* Nii lapsevanemad, õpetajad ja lapsed moodustavad ühise koolipere, kus kõigil peab olema võimalus oma rolli hästi täita ja seeläbi saavutada rahulik ning eesmärgipäraselt funktsioneeriv keskkond, kus ei ole ülemäärast stressi ja emotsionaalset pinget. Rünnakud või vale/moonutatud info levitamine mõjutab kõikide osapoolte heaolu ja turvatunnet. Eesmärgiks on viisakas dialoog.

Küsimus: Kuidas võiks toimuda infovahetus direktor – hoolekogu – vanematekogu – pered parimal moel?

Ettepanek: Kaaluda hääletada jätkusuutlikkuse ja ülemineku keerukust silmas pidades praeguse hoolekogu esimehe ja aseesimehe poolt. Aseesimees Mika Männik on pädev juriidilistes küsimustes ja on olnud toeks nii toitlustushanke kui muude sarnaste teemade juures. Esimees Kadri Rannala on omandamas magistrikraadi hariduspädevuse teemadel ja mõistab hoolekogu rolli, on sobiv kandidaat jätkamaks praegusel õppeaastal.

## III. ÜRITUSED

### Huvitegevuse laat

Huvitegevuse laat on planeeritud 19.9.2018 enne üldkoosolekut kell 16.00-17.30.

* Saali laudade tõstmiseks oleks 2 isa abi vaja. Lauad tuleb klassidesse tagasi viia peale üldkoosolekut, sest vahetult enne üldkoosolekut võib tekkida põhjendamatu segadus. Koosoleku ajaks saab lauad tõsta võimla seina äärde.
* Eeskavadega esinevad rahvatantsu ring, viiuli õpilane ja Laste Kokakool.
* Väiksemate laste jaoks võiks organiseerida laste hoiu/viibimise ruumi üldkoosoleku ajaks. Selleks tuleb leida inimene, kes selles ruumis lastega tegeleb ja hoiab laste tegevusel silma peal. Läbi saab rääkida lauaringi mängude juhendajaga, kas ta oleks nõus huvitegevust sellel ajal pakkuma. Selle hoiu eest võiks küsida nt 1 euro lapse kohta, et katta järelvalve kulud.
* Elle Kimask paneb üles helitehnika ja tagab selle toimimise
* Elle Kimask saadab Lembe Levole ringide nimekirja 16. septembriks ja Lembe trükib värvilised sildid.
* Smile Chilli kodukohvik (kooli lapsevanem) on nõus pakkuma toitlustust huviringide laadal.
* Täiendavad huviteenuse pakkujad peaks võtma ühendust Elle Kimask’igaavad soovi korral ühendust võtma Elle Kimaskiga.
* Teise vahetuse huviringid?: inglise keele ring, laste jooga on ka peale kella 16, kokandusring oleks võimalik välja pakkuda.
* Kokandusklassi mahub kuni 12 last.
* Poistele on lisandub poistele tehnoloogia ring.
* Karateringi saaks pakkuda oma kooli õpetaja kui ta leiaks selleks sobiva aja, praegu pole lahendust leitud.

**Otsustati: Elle Kimask paneb huvitegevuste kalendergraafiku 18.septembriks kooli kodulehele ja e-kooli tutvumiseks ülesse. Huvitegevuse kalender sisaldab infot ringi kohta, samuti ringi juhendaja, tema kontakt, tasu, toimumise aeg. Huviringidesse registreerimine avatakse 19. septembril huvitegevuse laadal. Eelisjärjekord registreerimisel on Merivälja Kooli õpilastel. Huvitegevuse laat toimub 19.09 kell 16-17.30. Kohal olevad ringid tutvustavad ennast ja lapsed saavad ringidesse registreeruda. Vanematekogu tagab saali korda paneku ja aitab kooli kommunikatsiooniga. Vanematekogu prindib kõik värvilised plakatid ja aitab kooli plakatid üles panna esmaspäeval 17.09. Vanematekogu organiseerib toitlustuse.**

### Kooli aastapäev

Kooli aastapäev. 20.oktoobril. Ettevalmistustega alustati väga hilja, õppeaasta alguses. Praeguseks on tehtud droonifoto. Kooli direktoritega on tehtud intervjuu ja see artikkel avaldatakse Pirita lehes ja avaldatakse info ka kooli aastapäeva kohta. Kõigile endistele õpetajatele kutseid ei saadeta, kuna pole nende kontakte, kuid edastaks info teisi võimalikke infokanaleid kasutades.

20.oktoobril kell 17 on pidulik kontsertaktus kooli võimlas, kuhu on oodatud vilistlased, endised ja praegused õpetajad. Pärast aktus on planeeritud väike klassijuhataja tund lendudele, kes soovivad seda pidada. Kõigi lendude jaoks eraldi klasse ei jätku. Koosviibimine on teise korruse klassis, kus on lükandsein. Vilistlaste õhtu nn „afterparty“ on igal lennul ise korraldada.

Kool vajab vanematekogu abi nagide tõstmisel esimese korruse klassiruumidesse 19. oktoobri õhtul. Garderoobi on planeeritud kohvik. 19.oktoorbri õhtul. Tagasitõstmisega on aega, sest algab koolivaheaeg.

Õpilaste joaks korraldatakse 19.oktoobril aktus võimlas. Aktusel on planeeritud mõned muusikalised numbrid, vabas vormis etteasted. Iga klass teeb puu kuhu riputatakse soovid koolile. Iga klass teeb ka kingi koolile, kas nt kaart või laul või etteaste vms. Lastele võiks pakkuda nt torti, salatid vms piduliku sündmuse puhul. Huvitegevuse laadal võib koguda ka raha koogi jaoks. Võimalus ka, et vanemate klasside õpilased teevad ise kooli sünnipäevaks koogi kokandusringi või -tunni õpetaja juhendamisel.

**Otsustati: Vanematekogu aitab garderoobi nagide tõstmisel. Vanematekogu korjab huvitegevuse laadal kaotatud veste müües lisaks raha koolipere aastapäeva tordi/kringli jaoks.**

### Õpetajate päev

5.oktoober on reede ja lapsevanemad võivad anda tunde. 9.klassi lapsed võivad samuti tunde anda noorematele klassidele. Tunde võib ka mitmekesi koos anda.

**Otsustati: Vanematekogu aitab infot levitada, et õpetajate päeva tähistada**.

## IV. VANEMATE KÜSIMUSED ja VASTUSED

### Kogu kooli puudutavad küsimused

1. *Info liikumine on olnud puudulik ja kooli koduleht vähe informatiivne. Kooli puudutav info võiks edaspidi kajastuda e-koolis ja kooli kodulehel. Täiustamist vajaks üldine koolipoolne kommunikatsioon (klasside ustel vanad õpetajate sildid, klassijuhataja poolne suhtlemine, konkreetne veebi igapäevase info eest vastutaja?*

**Kooli kodulehekülg on lapsevanematele, külalistele, õpilastele. Tunniplaanid on juba lisatud. Üldtööplaani ei ole veel välja pandud, sest see pole veel valmis. Õpetajate e-posti aadressid on kodulehel olemas. Õpetajad ei soovi oma näopilte kooli kodulehele üles panna. Projektid on täiesti aegunud, selle võib kustutada. Kodulehte ümber vaheteada ei saa kohe. Päris uue kodulehe välja töötammiseks kulub ligi kolmveerand õppeaastast. 2019 sügiseks oleks võimalik uue kodulehe tegemine.**

**Kommunikatsioon on väga tähtis ja vanematekogu palve on, et kool võtaks seda tõsiselt.**

**Otsustati: Lepiti kokku, et info ürituste ja muu koolikorraldust puudutav info dubleeritakse alati e-koolis ja kooli kodulehel. Iga värske info kohta (nt hoolekogu koosoleku protokoll või toitlustuse muudatus vms) peaks olema teade nii kodulehel kui ka e-koolis. Võimalikult palju infot võiks olla edastatud lastele otse. Operatiivse info vahendamiseks kasutab kool ka vanemate e-maili liste (nt info tunniplaani muutuse kohta viimasel minutil jne).**

**Klassid 1-6 peaks kasutama päevikut. Kodutöö eest peaks õpilane vastutama ise – kirjutama selle endale päevikusse, sest e-koolis töös võib esineda tõrkeid vahel.**

2. *Toitlustamine. Söögivahetunnis väga pikad järjekorrad, ei jõua vahetunni lõpuks söönud. Mõnda tundi lubati ka seetõttu hilineda. Peaks olema võimalus saada süüa ka peale tunde (kas osta või ülekandega koos pikapäevaga. Kuidas on pikapäeva toitlustamine korraldatud? Info puudulik. Kas teine vahetus saab ka mõistliku ajavahega, 2 tundi pikka päeva süüa?*

**Toiduhange vaidlustati, seetõttu tuli teha lühihange kuni vaidlus saab lõpetatud. Kuna toit tuuakse Mustamäelt, on juhtunud, et toit jõuab kooli hilinemisega. Toidu valmistaja peab järgima toidu valmistamise nõudeid ja saab toidu väljastada teatud ajal, kuid linnas võib esineda ummikuid. Toidu kvaliteet on hea. Õpetajatelt on palutud ka mõistvat suhtumist toidu hilinemise korral ja kindlasti võimaldatakse kõikidel õpilastel süüa. Lühihanke leping on tehtud 19. oktoobrini (vaheajani). Edasi sõlmitakse 4 või 5 aastane hange ja toitlustaja hangib puuduolevad seadmed ning toit valmistatakse koolis. Praegu tõstavad lapsed toitu ise ja taldrikusse tõsteti algselt rohkem kui ära jaksati süüa. Õpilastel on lubatud toitu juurde võtta – seega ei pea kohe väga palju tõstma.**

**Teise vahetuse järgselt pikapäeva toitu ei pakuta. Alles siis kui pikem hange saab sõlmitud, saab söögivahetunde nihutada vajadusel. Pikapäeva toidukorra maksumus tuli 1 euro.**

**Otsustati: Kui selgub hanke võitnud toitlustaja, siis kool teavitab sellest e-kooli ja kodulehe vahendusel. Kui toit hilineb, siis õpetajad lubavad lastel süüa ja muudetakse paindlikult toiduvahetunni aega. Lapsed võivad süüa juurde võtta.**

1. *Ujumine. Kas ujumise tunnid toimuvad ka vanemas kooliastmes? Sellega seoses on olnud segadust .*

**Ujumine on üks osa kehalise kasvatuse ainest, mitte eraldi õppeaine. Riiklik õppekava näeb iga aine ainekavas ette teemad ja tundide arv. Ujumist õpetatakse esimeses või teises kooliastmes. Kuna kehalises kasvatuses on vaja omandada 7 osaoskust (ujumine on üks nendest), siis vanemas kooliastmes jätkuvad ka ujumise tunnid, aga rotatsiooni korras. Sügisel on rohkem tunde väljas ja peale seda tulevad ka ujumise tunnid vastavalt õppekavale. Kehalise kasvatuse õpetajatel on vastav kvalifikatsioon olemas ja nad võivad anda ka kehalise kasvatuse õppeaine raames ujumise osa. Ujumistreenerid ei saa õpetada teisi kehalise kasvatuse tunnis ette nähtud oskusi. Kool jälgib õppekava ning vanemas kooliastmes toimuvad ujumise/kehalise kasvatuse tunnid vastavalt sellele. Vanematekogu toetab täiendava ujumise pakkumise ideed ringina. Ujumise algõpe peab olema läbitud I ja II kooliastmes.**

1. *Keelegruppidesse jaotamise põhimõtted – võiks olla selgelt lahti kirjutatud ja ka kooli kodulehel üleval. Kas on tagatud, et erinevate rühmade õppeplaan on sama, et vajadusel saab üks laps liikuda ühest rühmast teise?*

*Selgemad põhimõtted, võimalus liikuda kui lapse areng seda nõuab, erinevates ainetes erinevad rühmad. Selgem kuvand, hetkel kasutusel mitmed mõisted ja erinevad seletused (süvarühm/tavarühm jne)*

*Mille alusel moodustatakse keeleõppe grupid? Kas need moodustakse tasemete järgi? Millal grupid moodustatakse? Miks keeleõpetajad ei ütle juba kevadel vanematele, et millisesse gruppi on laps paigutatud? Väga hea oleks näha nö ülevaadet (selle saab anonüümseks teha), et millised olid tasemetööde tulemused ja millised olid lisakriteeriumid gruppide moodustamisel. Kas need tabelid ja põhjendused on võimalik vanematele edastada?\**

**Koolijuht pooldab põhikoolis rühmade jagamist juhusliku valiku alusel, et vältida negatiivset mõju laste enesehinnangule. Üks võimalus oleks ka õpetajate rotatsioon, nt poole aasta kaupa. Hetkel on jagatud keeleõppe rühmadesse taseme järgi, kuid seda ei ole põhjendatud ja kommunikeeritud lapsevanematele arusaadavalt.**

**Otsustati: Kommunikatsioon on väga tähis ja rühmadesse jagamist tuleb põhjendada. Kuna selles teemas on palju aspekte, mis tuleks läbi arutada, siis see teema võetakse eraldi arutamiseks lähiajal. Oluline on tagada kõikide laste areng ja haridus. Võimalusi, kuidas seda teha on palju ning see tuleb üheskoos kooli ja vanematega läbi arutada.**

1. *Rühmatunnid. Rühmadesse jagamise põhimõtted (kes otsustab ja mille alusel otsus on tehtud?*

Tunniplaani koostades lõpetati loodus- ja reaalainetes rühmadeks jagamiseks I ja II kooliastmes. Ruumipuudus on suur. III kooliastmes jäid rühmatunnid matemaatiks, füüsikas, keemias, biloogias praegu alles. Tagada tuleb põhiharidus kõigile lastele. Abivajajatele on konsultatsiooniajad kõigil õpetajatel.

**Otsustati: Teema võetakse eraldi arutamiseks lähiajal. Oluline on tagada kõikide lastele ette nähtud põhiharidus. Kuid ka individuaalne võimete kohane areng on oluline. Võimalusi, kuidas seda teha on palju ning see tuleb üheskoos kooli ja vanematega läbi arutada.**

6. *Ventilatsioon – mis on planeeritav ajakava ventilatsiooni puhastamiseks ja millised on lahendamisel peamised murekohad?*

 *V25 klassis ei ole värsket õhku, lastel peavalud jne. Ventilatsioon vajab ülevaatamist.*

**Ventilatsioon on puhastamata *ca* 10 aastat. Sellega on tegeletud. Kui Haridusamet lubab uue maja remondiks ette nähtud raha kasutada vana maja ventilatsiooni puhastamiseks, tehakse see töö esimesel võimalusel.**

**Otsustati: Kool annab teada, millal ventilatsioonide punastamine ette võetakse.**

7. *Huvitegevus. Kas huviringidesse saab esmalt ainult laadal registreerida? Olen Eestist ära ja lootsin pigem veebi kaudu registreerida.*

**Otsustati: Registreerimine avatakse huvitegevuse laadal ja peale seda saab registreerida ka veebi kaudu.**

8. *Õpikute jätmine kooli. Kuidas lapsed saavad oma klassi kasutada? Kas saavad koduklassi jätta kodus mitte vajalikke õpikud? Koolikoti raskus (E,T,K) Ainetundidesse raamatud, töövihikud, vihikud, pinal, trenniriided, pesemise asjad + jook/söögi karp) kogu seda kraami kooli ja tagasi kanda on väga raske, lisaks tuleb neil seda kogu kraami kaasas kanda ühest klassist teise ja päev on pikk.*

**Hoiukappe ei ole võimalik koridoridesse paigaldada, sest tuleb tagada evakuatsiooniteed. Klassidesse ja riiulitesse saaks jätta. Head lahendust ei ole. Väidetavalt soovivad lapsevanemad sellist õpetust, kus koolis õpetatakse täpselt sarnasest õpikust kui kodus, seetõttu pole elektroonilisi õpikuid võimalik kasutada.**

9. *Õpetajate asendamine. Kuidas plaanitakse sel aastal lahendada olukord, kui õpetaja peaks haigestuma? Eelmisel aastal oli asendajaks pikapäevarühma õpetaja, kes aeg-ajalt lausa tundi ei ilmunud.*

**Pikapäevarühma õpetaja saab asendada tunde. Nt aineõpetaja saab ette teadmise korral ka materjali ette valmistada.**

10. *Hindamine. Merivälja Koolis peaks olema kasutusel kujundav hindamine. Reaalsuses see päris nii ei ole. Peaks olema selge, et millise hindamissüsteemi poole me liigume ja siis ka seda varianti kasutama. Kas on võimalik korraldada õpetajatele kujundaja hindamise koolitus ja leppida koolis ühtemoodi kokku, mida tähendab kujundav hindamine?*

**Kujundav hindamine on eraldi mõiste ja vajab pikemat seletamist, kuid samuti määratletud kindlate reeglitega.**

**Otsustati: Teemat kommunikeeritakse ja selgitatakse edaspidi lapsevanematele ja arutatakse läbi õpetajatega.**

11. *Eripedagoog. Palun täpsustada üldkoosolekul tema teemade valdkond. Klassikoosolekul teatas eripedagoog, et tema poole võib pöörduda kõikides küsimustes.*

**Ei ole eraldi eripedagoogi, kuid on sotsiaalpsühholoog, kes asendab selles küsimuses. Olemas on ka väikeklassi õpetaja. Kogu HEV teemaga tegeleb sotsiaalpsühholoog, kes on olukorra kaardistanud, arendustegevus käib.**

12. *Koolivorm, vahetusjalanõud. Praegu on pilt kirju, mis võtame teema lahendamise-otsustamise tähajaks? Vt maikuu 2018 vanematekogu protokolli.*

**Probleemiks hind ja kvaliteet. Üks võimalus on embleemide trükkimine ja riietele õmblemine**.

**Otsustati: Sellel õppeaastal arutatakse veelkord läbi koolivormiga seonduv. Kool kaasab vanematekogu kaudu ka vanemaid ja õpilasesindust lapsi arvamuste avaldamiseks, sest vanemad peavad oma raha eest koolivormi ostma. Otsused koolivormi kohta võetakse vastu võimalusel 2019 aprilli alguseks.**

13. *Klasside koristamise kvaliteet. Palun arutame läbi, kuidas klasse koristatakse ja mida peaksid koristajad reaalselt klassi koristades tegema. 3b ja 3d klass tegid remondi suvel vanemate algatusel oma klassis. Selle käigus pesime ka masinaga põrandad. Arvasime, et põrandatele tuleks teha vahendiga süvapesu, sest mustus oli väga suur. Kuid selgus, et masinaga pestes tavalise veega läks põrand täiesti puhtaks. Palun arutame läbi, kuidas tagada, et koristajad peseksid klasse.*

**Koolipõrandad on olnud aastaid süvapuhastusete ja vahatamiseta. Õige hoolduse korral peab põrand kauem vastu. Rikutud põrandad on plaanis välja vahetada esimesel võimalusel. Regulaarne vahatamine aitab vältida mustuse imendumist põrandatesse ja puhtuse hoidmine on lihtsam, ilmsem.**

### Ettepanekud ja ideed kaalumiseks:

*1. Kilekaaned ja õpikud. Kas oleks võimalik, et järgnevatel aastatel (2019) saavad lapsed juba õpikud ja töövihikud kätte vahetult enne 01.09 see tähendab augustikuu lõpus. Ma näiteks tean koole, kus see nii on aastaid ja vanemad väga rahul. See annaks rahulikult aega pabereid ümber panna ja ka kilekaasi ja ei pea 01.09 õhtul tormama ostma, sest see võiks olla ikka pidulik päev ja koos veedetud aeg koos perega. (või siis teha seda peale 1. septembrit, et kilekaasi ja pabereid on aega nädal aega panna ehk ei nõutaks ühe päevaga.*

2. *eKooli uue suhtluskeskkonna kasutuskoolitus oleks ka hea. e-kool ei toiminud õppeaasta alguses. Kui alustada vestlust, siis annab sageli “errorit”. Kuidas saab alustada lapsevanem oma klassiga või õpetajaga vestlust?*

3. *Teine vahetus. Kui võetakse vastus tervet kooli puudutav otsus (toitlustus, pikk päev, laulukoor, huviringid vms, siis kindlasti mõelda korraks ka teise vahetuse peale, et nemad ei oleks nn olulise kaotaja rollis.*

*4. Fotod. Õ petajate fotod võiksid olla veebilehel ?*

**Õpetajate pilte ei hakata lisama kooli kodulehele vastu nende tahtmist.**

*5. Kooli logo. Kas kooli veebilehel võiks olla allalaaditav logo, mida saaks ise panna erinevatele riietele, mis on ostetud Norrisonist? Kas see oleks aktsepteeritav? Lisamugavus ja soodsam ka.*

**Kooli logo ei saa niisama jagada kasutamiseks kõigile. Sellel õppeaastal pannakse paika reeglid ja arutatakse läbi koolivormiga seonduv. Ei ole lubatud, et kooli logo pannakse nt särgile, kus on ebasobiv sõnum.**

*6. Jalgrataste hoidjad – teise vahetuse lapsed on kurtnud, et kui tulevad kooli, siis enam jalgratta parkimiseks kohti ei jagu. Kas võib olla pidev probleem? Ei tea, ehk tuua juurde või märkida Teine vahetus? Rattahoidjad võiksid olla funktsionaalsed raami toetavad ja lukustamist võimaldavad (mitte ratast lõhkuvad ja raskesti juurdepääsetavad lukustamiseks - liiga madalad).*

*7. Buss nr 6 graafik. Tunnid lõppevad täistund ja buss väljub :05, kas oleks võimalik kooli poolt "survestada" bussi graafikut muuta :) Eelmine aasta väljus buss 13:15 ja 14:15*

*8. Koolipäeva algus kl 9. Analüüsida poolt ja vastu argumente.*

*9. Koolile saaks anda 12 pinki, mis sobivad hoones sisemiseks kasutamiseks.*

**Jah, ettepanek sobib.**

*10. Leitud-kaotatud asjad. Kas neid võiks jagada 1 või 2 korda aastas või veelgi enam? Säilitamine.*

*11. Klassitundide fokusseerimine. Olgugi, et on lõimitud õppekava oleks konkreetsuse mõttes hea kui klassitundidele saaks ainefookused juurde (matemaatika, eesti k, kunstiõpetus jne). Siis saab laps ka paremini aru mis ained teda päeva jooksul ees ootavad ja saab lapsega nendest enne ja pärast kodus rääkida ning aine arengule kaasa aidata. E-kooli pannakse info tagantjärgi kuid ka tunniplaanis võiksid ainefookused kirjas olla.*

*12. Laste järelevalve vahetunni ajal õuealal. Esimese koolinädalaga on toimunud juba mitmeid traumasid väikeste lastega (peade ja nägude katkikukkumised jne). Eriti ronimisväljaku juures on palju õnnetusi kus suured-väikesed läbisegi. Leiame, et laste ohjeldamise mõttes on äärmiselt oluline korrapidaja olemasolu õues kes jälgiks lapsi, et õnnetusi vähendada. Praegu keegi väljas korda ei jälgi.*

**On kokku lepitud praegu, et pikapäeva rühma õpetaja jälgib vahetundides lapsi õues.**

*13. Rühmadesse mittejagamisel võiks kaaluda alternatiivseid võimalusi, lisatunde süvendatud õppe soovijatele ja vajadusel abitunnid. Peale põhihariduse saamist soovivad paljud ilmselt keskkoolis jätkata ja nende väljavaated võiksid olla samaväärsed põhikoolidega, mis toimivad koos keskkooliosaga.*

### Klasside või väikse huvigrupi küsimused

*1. Huviringid & laulukoor. Kas on viidud juba vastavusse II vahetuse tunniplaaniga.*

*2. Tööõpetus - Kas käsitöö ja tehnoloogia tund võiks olla vabalt valitav, et kui tüdruk soovib tehnoloogiasse ja poiss käsitöösse, siis võiks selle võimaldada?*

*4. Teise vahetuse rotatsioon. Mis klassis hakkavad praegused õpilased, kes on teises vahetuses käima hommikuses vahetuse? Neile on seda lubatud endise juhtkonna poolt, kuid mis klassist täpsemalt?*

*5. Toitlustamine. Tõsta võimalusel hilisemaks järk-järgult kui koolipäev pikeneb. Kaaluda erandeid päevade osas. Hetkel on 3A klassi lastel teisipäeval koolipäev kella 15-ni ja lõunasöök juba kell 9.55.*

**Olukorda saab muuta/läbi arutada siis kui on sõlmitud pikaajaline leping toitlustajaga, kes valmistab toitu koolis***.*

1. *Tunniplaanis osad klassitunnid märgitud 3D-l U39, aga kas tegelikult on tunnid ikkagi V3 – reede.*

**Klasside paiknemist klassiruumides on korrigeeritud õppeaasta alguses vastavalt klasside suurusele ja klassiruumide suurusele. Esimese kuuga peaksid koduklassiruumid täpsustatud saama.**

## V. VANEMATEKOGU TÖÖPLAAN

|  |  |
| --- | --- |
| 19.09.2018 | Üldkoosolek. |
| 1.10.2018 | Uute liikmete kinnitamine.  |
| 1.-30.09.2018 | Iga klass valib omale esindaja vanematekogusse septembrikuu jooksul. Tavapäraselt on arvestatud, et iga vanematekogu esindaja on vähemalt 2 aastat vanematekogus kui klassile ja esindajale sobib. |
| 1.-30.092018 | Septembrikuu jooksul kogutakse vanematekogu liikmetelt seisukohad, mida nad ootavad vanematekogult ja millisel määral on nad ise valmis osalema vanematekogu töös. |
| 5.10.2018 | Õpetajate päev. Lapsevanemad tunde andma. |
| 18.10.2018 | Kõrvitsapäev. Kasvatatud kõrvitsate kogumine ja võimalusel toidud kõrvitsast koolis. |
| 19.10.2018 | Kooli 70. aastapäeva tähistamine, kus osalevad kooli õpilased. Toimub aktus, klasside etteasted, pidulik toitlustus kas koogi salati vms kujul. |
| 20.10.2018 | Kooli 70. aastapäeva tähistamine, kus osalevad kooli personal, vilistlased, endised õpetajad, vanematekogu ja hoolekogu liikmed. |
| 8.12.2018 | Jõululaat |
| 14.12.2018 | Jõulukontsert Jaani kirikus kell 10.30 |

Iga ürituse jaoks tuleb moodustada töögrupid ja määrata tööosa eest vastutaja.

## VI. VANEMATEKOGU ESIMEHE JA ASEESIMEHE VALIMMINE

**Otsustati hääletus läbi viia Facebook’i grupis „Merivälja kooli vanematekogu“ ja grupis mitte osalevatelt inimestelt küsitakse seisukoht e-kirja teel.**

**14.septebrist 2018 alates oli 3 päeva kandidatuuride ülesseadmiseks. Kandidaatideks seati esimehe kohale Lembe Levo ja aseesimehe kohale Tiina Randma-Liiv.**

**Esimehe valimise hääletus Facebookis 17.-19.09.2018**

**Kandidaat: Lembe Levo**

**Poolt: 22 facebook’i keskkonnas + 3 e-kirja teel; Vastu: 0; Erapooletuid: 1; /26-st**

**Aseesimehe valimise hääletus Facebookis 14.-16.09.2018:**

**Kandidaat: Tiina Randma-Liiv**

**Poolt: 23 facebook’i keskkonnas + 3 e-kirja teel/26-st; Vastu: 0; Erapooletuid: 0; /26-st**

Protokoll on koostatud üheksal lehel, digiallkirjastatud koosoleku juhataja ja protokollija poolt.

*Lembe Levo Lilian Erm*

*Merivälja Kooli vanematekogu Merivälja Kooli vanematekogu*

*esimees, 3d klassi esindaja protokollija, 8b klassi esindaja*

*13.september 2018*